Covid-19: Vlugtelinge uit Metodistekerk verwyder | Maroela Media
Vlugtelinge word Donderdag uit die Metodistekerk in Kaapstad verwyder. (Foto: AP)
Talle vlugtelinge is Donderdag uit die Metodistekerk in die Kaapse middestad en omliggende gebiede verwyder te midde van die Covid-19-pandemie. Die vlugtelinge is nou na tydelike skuilings geneem waar hulle gehuisves sal word gedurende die algehele landwye afsondering.
Adv. Bongani Bongo, voorsitter van die portefeuljekomitee vir binnelandse sake, het in 'n verklaring gesê die komitee het besluit die vlugtelinge moet later herintegreer word in die gemeenskappe waar hulle voorheen gewoon het óf hulle moet gedeporteer word na hul lande van herkoms.
Dié besluit is geneem gedurende 'n vergadering met die departement van binnelandse sake, die Stad Kaapstad, die Verenigde Nasies se hoëkommissariaat vir vlugtelinge (VNHKR) en die Menseregtekommissie (MRK). Bongo het die besluit verwelkom.
Volgens Bongo het die regering die komitee se besluit geïmplementeer te midde van die pandemie wat spesifieke voorsorgmaatreëls vereis waarvoor nie by die kerk voorsiening gemaak kan word nie.
Bongo het sy misnoeë uitgespreek oor die feit dat die vlugtelinge aanvanklik geweier het om die kerk te ontruim en eindelik verwyder moes word. "Die komitee is steeds daarvan oortuig dat dit onaanvaarbaar is dat die wette van hierdie land ondermyn word deur vlugtelinge wat sedert Oktober betoog," het Bongo gesê.
Maroela Media het vroeër berig sowat 500 vlugtelinge het aanvanklik in Oktober buite die VNHKR in die Waldorf-arkade in die Kaapse middestad uitgekamp. Polisie het hulle hier verjaag, waarna hulle na die Metodistekerk gevlug het. Dié kerk het die groep vlugtelinge al sedert einde Oktober gehuisves. Van dié vlugtelinge het ook tydelike skuilings in die omgewing buite die kerk opgerig.
In die nuus Kaapstad-vlugtelinge koronavirus
Wat dan nou van "menseregte"? Gaan die menseregtekommissie nou vir binnelandse sake aankla? Dít sal nogal absurd wees: die ANC wat die ANC aankla…
Hulle moes in die eerste plek nie met oop arms verwelkom gewees het nie.
Hier is 'n paar vrae.
1.Hoe kry vlugtelinge dit reg om 'n regering te manupileer en eise te stel?
2.Gaan die kerkleier wat toestemming tot hierdie onwettige verblyf vervolg word? Dit is mos blatante oortreding van die wet wat afgekondig is en wat geld?
3.Waar is ons ministers? Hulle doen vir jare nie hulle werk nie en nou staan hulle daagliks op podiums en verkondig hulle weldade.Gaan die menseregte ook hier 'n rol speel?
4.Hoe leef 500 mense in 'n gebou? Kosmaak?,Sanitasie? Daar is blykbaar ook geboorte geskenk tydens die tyd.Maw,iemand moes hier betrokke gewees het wat die klomp gesteun het.
Deporteer die mense, waar kom hulle vandaan? Kom le net op RSA se nekke vir aalmoese maar RSA kan nie eers na sy eie mense omsien nie.